နိဒ္ဒါတန္ဒီသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် နိဒ္ဒါ၊ တန္ဒီ၊ ဝိဇမ္ဗိတာ၊ အရတီ၊ ဘတ္တသမ္မဒဟူသော သတ္တဝါတို့အား အရိယမဂ် မဖြစ်နိုင်သောတရား (၅) ပါးကို အညတရနတ်သားက ဘုရားရှင်အား လျှောက်ထားရာ ဘုရားရှင်က ယင်းတရား (၅) ပါးတို့ကို အရိယမဂ်နှင့်ယှဉ်သော ဝီရိယဖြင့် ထုတ်ပယ်လိုက်ခြင်းကြောင့် အရိယမဂ်၏ဝိသုဒ္ဓိဖြစ်ပုံကို အညတရနတ်သားအား ဟောတော်မူသည့်သုတ်၊ အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။ -သံ၊၁၊၇။ သံ၊မြန်၊၁၊၇။ သံ၊ဋ္ဌ၊၁၊၃၄။ သံ၊ဋီ၊၁၊၇၉-၈၀။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၂-နန္ဒနဝဂ္ဂ၊ ဆဋ္ဌသုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်